open-index/open-wikipedia-markdown huggingface dataset:
The Way of All Flesh (roman)

***The Way of All Flesh*** (1903) je polu-autobiografski roman britanskog književnika Samuela Butlera. Radnja prati četiri generacije porodice Pontifex, te kroz njihove životne priče opisuje licemjerje viktorijanske ere. Butler je roman pisao između 1873. i 1884. godine, ali se, plašeći se kritičkih reakcija od strane viktorijanaca, nije usudio objaviti ga za vrijeme života. Objavljen odmah nakon njegove smrti, roman je postao jedno od najznamenitijih djela Butlerovog opusa.

## Vanjske veze
* ''The Way of All Flesh'', full text with audio. 
* 
* A review of ''The Way of All Flesh'' by Anthony Daniels (psychiatrist)
Such Is Life (roman)

***Such Is Life*** je roman australijskog književnika Josepha Furphya (alias Toma Collinsa), napisan 1897. godine, a izdan 1. augusta 1903. U njemu je opisan život ruralne Australije 1880-ih, s posebnim naglaskom na goničke stoke u Novom Južnom Walesu i Viktoriji.

Knjiga je na trenutke teško razumljiva zbog Furphyjevog inzsitiranja na korištenju australijskog dijalekta i Furphyjevih pokušaja da što vjernije dočara govor škotskih i kineskih likova.

Smatra se kako su naslov *Such is Life* (Takav je život) inspiraciju dale posljednje riječi Neda Kellyja.

## Reference

## Vanjske veze
* etext version
Joseph Furphy

**Joseph Furphy** (26. septembar 1843 – 13. septembar 1912) je australijski književnik koji je krajem 19. vijeka stekao popularnost u svojoj domovini pišući pod pseudonimom **Tom Collins**. Australijski književni stručnjaci ga često nazivaju "Ocem australijskog romana". Od njegovih djela je najpoznatiji roman *[[Such Is Life (razvrstavanje)|Such is Life]]* (1903).

## Vanjske veze
* 
* Works at Project Gutenberg Australia 
* rootsweb.com "Collins Family History"
Such Is Life (razvrstavanje)

**Such Is Life** (na engleskom doslovno "Takav je život") se može odnositi na:

* *[[Such is Life (roman)|Such Is Life]]*, roman Josepha Furphyja
* ''Such Is Life'' (film, 1915), američki nijemi film iz 1915. godine, ul. Lon Chaney, Sr.
* ''Such Is Life'' (film, 1936), britanski igrani film, ul. Gene Gerrard

## Povezano
* C'est la vie
The Call of the Wild

**Zov divljine** (u originalu *The Call of the Wild*) je roman američkog književnika Jacka Londona, prvotno izdan 1903. godine. Djelomično inspiriran Londonovim vlastitim iskustvima iz Zlatne groznice u Klondikeu, radnja opisuje pitomog kućnog psa po imenu Buck koji je odveden na daleki Sjever kako bi služio kao pas za vuču tragačima zlata, istovremeno otkrivši sve veću bliskost prema tamošnjim divljim vukovima.

Roman se smatra jednim od najpopularnijih Londonovih djela, a s obzirom da je protagonist pas, često ga se klasificira u romane za omladinu usprkos mračnog tona i prikaza nasilja. Godine 1906. London je napisao svojevrsni nastavak pod nazivom *[[Bijeli očnjak]]*.

## Vanjske veze
**Izvori**
* ''The Call of the Wild'' , available at Berkeley's Sunsite (HTML)
* The Call of the Wild: a Study Guide
* 
* ''The Call of the Wild'', available at Internet Archive (scanned books first editions illustrated)
* ''The Call of the Wild, available at LibriVox (audiobook)
* ''The Call of the Wild'' , from PublicLiterature.org with embedded audio.

**Ostalo**
* White Fang compared to The Call of the Wild  - Literary analysis
* Gabai's "The Call of the Wild"
* The Call of the Wild , chapter summaries at Literapedia
Bulbulderski potok

**Bulbulderski potok** je vodotok koji je nekada tekao današnjim gradskim područjem Beograda.

Izvirao je sa zapadne strane brda koje će kasnije biti prozvano Zvezdara, tekao je pravcem današnjih ulica Dimitrija Tucovića i Cvijićevom i ulivao se u Dunav blizu današnjeg Dunavskog pristaništa.

"Bulbulder" potiče od turskih reči i može se prevesti kao "Slavujeva dolina", jer je tih ptica izgleda bilo dosta u ovom kraju. Bulbulder je takođe jedan od beogradskih krajeva, približno na sredini toka bivšeg potoka, a tu se nalazi i kraj i ulica Slavujev venac. Administrativno, dolina potoka do Ruzveltove ulice pripada opštini Zvezdara (mesne zajednice Zvezdara, Slavujev Potok, Vukov Spomenik, Bulbulder), a ostatak uglavnom opštini Palilula.

U 18. veku, za vreme austrijske okupacije (1717-1739), u ovom kraju se nalazilo izletište, a moguće da je tako bilo i u ranijem periodu turske vladavine (17. vek) a i u oslobođenoj Srbiji, u 19. veku. Takođe je bilo i stambenih kuća. U tursko doba, na Bulbulderu se verovatno nalazila i jedna tekija - moguće da se radi o Subašinoj bektašijskoj tekiji, koju pominje i Evlija Čelebija, govoreći o beogradskim izletištima.

## Izvori
* Šta to beše Bulbulder (o starim nazivima nekih gradskih krajeva, preuzeto iz Danasa)
* Derviši u Beogradu
The Souls of Black Folk

***The Souls of Black Folk*** je zbirka eseja koju je godine 1903. izdao crni američki publicist i aktivist W.E.B. Du Bois. Du Bois je u njemu, razmatrajući položaj crnaca u SAD gdje je vladao instititucionalni rasizam, razvio koncept "dvostruke svijesti", odnosno iznio tezu da Afroamerikanci osjećaju konflikt između pripadanja crnoj rasi i američkoj naciji. Knjiga se danas smatra jednim od klasičnih djela američke književnosti.

## Vanjske veze

* 
* Study resource for ''The Souls of Black Folk'' 
*  Copy of the brief "Note on the Texts" from .
* Essays and sketches
Pepelnica

**Pepelnica** ili **Čista srijeda** kršćanski je spomendan kojim započinje korizma. Slavi se 40 dana prije Uskrsa (ne računajući nedjelje).

## Smisao blagdana
Pepelnica je početak korizmenog vremena. To je dan pokore, razmišljanja, nemrsa i posta. Na blagdan Pepelnice, svećenik posipa kršćane pepelom uz riječi: "Prah si bio i u prah ćeš se pretvoriti" (lat: *Memento, homo, quia pulvis es et in pulverem reverteris*) ili "Obratite se i vjerujte Evanđelju!" 

Post na Pepelnicu i Veliki petak odnosi se na katolike od navršene 18. do započete 60. godine života, a nemrs za starije od 14 godina.

## Pepeo
Pepeo je simbol pokore i poziv je kršćanima da razviju duh poniznosti i žrtve, a također podsjeća da je Bog velikodušan i milosrdan onima koji mu se obraćaju pokorna srca. Dobiva se od blagoslovljenih grančica palme korištenih na Cvjetnicu prethodne godine. Pepeo se blagosilja svetom vodom i kadi tamjanom.

## Kad je Pepelnica?
Pepelnica je pomični spomendan pa nije svake godine istog datuma.

U 2009. godini Pepelnica je bila 25. veljače, a u 2010. pada na 17. veljače.
Josip Balatinac (fudbaler)

**Josip Balatinac** (Kneževo, zavičaj: Draž, 7. III. 1979), bivši hrvatski nogometaš.

## Uspon karijere
Nogometom se počeo baviti igrajući za kadete NK Osijeka. U klubu je ostao dugo vremena, sve do svoje 27. godine. U međuvremenu je ponio i kapetansku vrpcu kluba te skupio 5 utakmica za **U-19 reprezentaciju** i 8 za reprezentaciju **U-21**. Godine 1999. igrao je na Svjetskom prvenstvu za igrače ispod 19 godina, kad je Hrvatska s Balatincem kao standardnim igračem ispala u četvrtfinalu od Brazila, a 2006. je odigrao poluvrijeme na Carlsberg Cupu u Hong Kongu, kad je Hrvatska izgubila od Južne Koreje rezultatom 0:2.

## Stagnacija
Za vrijeme tog kupa na Dalekom istoku cilj mu je bio pobuditi zanimanje nekog japanskog ili korejskog kluba, međutim službenu ponudu nikada nije dobio. Za to vrijeme tražio ga je i splitski NK Hajduk, a produljenje ugovora nudio mu je i matični NK Osijek. Iako je on insistirao na odlasku, s tim da je preferirao inozemstvo, nije napustio Osijek, ali ni produžio ugovor koji mu je isticao na kraju tekuće sezone. Razočarana uprava osječkog kluba izbacila ga je iz prve ekipe i cijelo proljeće sezone 2005/06. proveo je trenirajući odvojeno od ostatka kluba.

Na ljeto, po isteku ugovora, napustio je klub te otišao u Austriju, u tamošnji SV Pasching. No, zadržao se tek par dana pa napustio klub. Prema njegovim riječima vodstvo kluba se nakon njegova dolaska u klub ponašalo krajnje neprofesionalno što se tiče brige o smještaju igrača.

## Prelazak u NK Hajduk
Cijelo to vrijeme i dalje ga je tražio NK Hajduk, pa je na koncu s njim potpisao dvogodišnji ugovor. Sljedeće polusezone nije se pokazao kao veliko pojačanje, iako se ustalio među prvih 11, igrajući na 16 od 18 utakmica. Prva dva pogotka u "Hajdukovom" dresu postigao je na Poljudu protiv NK Varteksa u pobjedi 3:1. No, i u "Hajduku" dvaput se pobunio zbog neisplaćivanja novca za dolazak u klub. Oba puta je to bilo nakon derbija s Dinamom. Prvi se put dogovorio s klubom, no sljedeći je put odbio trenirati i napustio je ekipu (što je mogao prema klauzuli u ugovoru), ali je ipak kažnjen s 20.000 €. Igračem Hajduka vodio se do pred kraj studenog, oko 9 mjeseci nakon što je napustio momčad, dok mu tada sud nije prihvatio tužbu i obvezao Hajduk da mu isplati 127000 kuna duga. To je vrijeme trenirao je samostalno i čekao rasplet ovog slučaja da bi mogao pronaći novi klub.

## Povratak u Baranju
Sredinom prvog mjeseca 2008. godine potpisao je za tada vodeći klub druge lige NK Hrvatski dragovoljac, no već nakon 6 utakmica biva otpisan te odlazi iz kluba. Sredinom osmog mjeseca 2008. prešao je u trećeligaški klub ŠNK "Baranja-Belje" iz Belog Manastira.

## Vanjske veze
* Nogometni-magazin: statistika 
* Prva hrvatska nogometna liga
* Fudballdatabase.eu
Višnjik (drama)

***Višnjik*** () je posljednja drama koju je napisao ruski dramatičar Anton Čehov. Premijeru je imala u Moskovskog umjetničkom teatru 17. januara 1904 u režiji Konstantina Stanislavskog. Radnja drame prati nastojanje ruske plemkinje koja se s porodicom vratila na svoje imanje, koje uključuje višnjik iz naslova, a koje će biti prodano kako bi se otplatila hipoteka. Čehov je svoj komad zamislio kao komediju, ali je Stanislavski inzistirao na njenim tragičnim elementima.

### Vanjske veze
* Full text of ''The Cherry Orchard'' (in the original Russian)
* Project Gutenberg eText, English translations of several Checkov plays, including "The Cherry Orchard"
* A public domain version of the play (English translation)
* A discussion of the OSF adaptation
O. Henry

**O. Henry** je bio književni pseudonim koji je koristio američki pisac **William Sydney Porter** (11. septembar 1862 – 5. jun 1910). Najpoznatiji je po novelama koje su se odlikovale simpatijama za likove, duhovitošću i domišljatim iznenadni obratima na svom završetku. Najpoznatije od njih su sakupljene u zbirku pod nazivom *Cabbages and Kings*, u kojoj je, djelomično inspiriran svojim izgnanstvom u Hondurasu zbog optužbe za pronevjeru, prvi upotrijebio izraz banana republika. Po O. Henryju je danas nazvana godišnja nagrada O. Henry koja se udjeljuje najbolji autorima novela.

## Vanjske veze

* 
* O. Henry in Austin. Austin Public Library 
* O. Henry Museum 
* O. Henry Portal. Greensboro Public Library 
* Biography and stories
* O. Henry at Nexttext.com 
* O. Henry Austin Chronology 
* Magazine Data File - Ainslee's Magazine
* Baghdad on the Subway
* About O. Henry
* O. Henry (1862-1910) - pseudonym of William Sydney Porter 
* Many O Henry stories presented in the Mister Ron's Basement podcast, now indexed
Banana republika

**Banana republika** je pejorativni izraz kojim se opisuje siromašna država kojom kleptokratski vlada diktator ili malobrojna klika, najčešće kao eksponent strane sile koja eksploatira njena prirodna bogatstva. Tim izrazom su se najčešće opisivale države Centralne Amerike nad kojima su u 20. vijeku dominirale SAD. Taj izraz je prvi godine 1904. upotrijebio iskoristio američki pisac O. Henry u svojoj knjizi *Cabbages and Kings*, temeljenoj na svojim iskustvima u Hondurasu. 

Karakteristike banana republika jesu ekonomska zaostalost, odnosno potpuna ovisnost nacionalne ekonomije o jednoj poljoprivrednoj kulturi - u slučaju Centralne Amerike bananama - koja se nalazi pod kontrolom stranih kompanija; oštra podjela društva na malobrojnu višu klasu koja drži svu vlast i bogatstvo u svojim rukama, nasuprot masa koje pripadaju nižoj klasi te široko rasprostranjena korupcija i potpuna nesposobnost državne uprave. Zbog niza društvenih proturječnosti, banana republike su endemski sklone ustancima, revolucijama i državnim udarima.

Karakteristike banana republika jest i nastojanje njihovih vlastodržaca da vanjskim manifestacijama moći sebi daju daleko veću važnost nego što je zapravo imaju, najčešće u obliku zvučnih titula, raskošnih uniformi, monumentalnih palača ili instaliranjem elemenata kulta ličnosti odnosno inzistiranja na nacionalističkoj simbolici u situaciji kada je država zapravo vazal neke strane sile ili korporacije, te republikanstvu i demokraciji u situaciji kada država zapravo više odgovara feudalnoj monarhiji. Takva su nastojanja u pravilu zahvalan materijal za društvenu satiru.

Nakon procesa dekolonizacije u drugoj polovici 20. vijeka, izraz se počeo koristiti za mnoge novostvorene države Azije i Afrike, a krajem 20. vijeka i za bivše komunističke, odnosno države nastale raspadom SSSR-a i bivše Jugoslavije.

## Izvori

## Vanjske veze
* ''Cabbages and Kings''  - zbirka priča O. Henryja
Man and Superman

***Čovjek i nadčovjek*** (*Man and Superman*) je komedija irskog dramatičara Georgea Bernarda Shawa, napisana 1903. godine. Sastoji se od četiri čina, a protagonist je John Tanner, društveni teoretičar za koga se želi udati Ann Whitfield. Za Shawa je komedija bila prilika da engleskoj kazališnoj publici svog doba približi ideje Friedericha Nietzschea. Prvi put je izvedena 1905. godine.

## Vanjske veze
* Man and Superman, digitalizirana kopija prvog izdanja sa Internet arhive.
* Pregled, slika i druge informacije 
* Čitajte online na Project Gutenberg
* "The Revolutionist's Handbook and Pocket Companion", dodatak na Man and Superman (slike stranica)
Nacionalno udruženje za napredak Obojenih

**Nacionalno udruženje za napredak Obojenih** (, skraćeno **NAACP**) je najstarija organizacija za promicanje građanskih prava u SAD, a koja uglavnom okuplja i bori se za interese afroameričke zajednice. Izraz "Obojeni" u njenom nazivu - korišten kao eufemizam za crnce početkom 20. vijeka - je zadržan iz tradicionalnih razloga.

NAACP je također poznata po nagradama Image koje dodjeljuje crnim Amerikancima na polju zabave i kulture, kao i godišnjkoj Spingarn medaljama za pozitivan doprinos općenito.

## Vanjske veze

* Official site
* Civil Rights Movement Veterans
* Annual ACT-SO Contest  
* Official site of the Brooklyn, New York Branch
* George W. Bush addresses NAACP national convention for the first time , July 20 2006 (Video)
* NAACP in Georgia 
* http://www.naacp.org/youth/college/mission/index.htm 
* The Wichita NAACP Blog
The Golden Bowl

***The Golden Bowl*** je roman koga je godine 1904. izdao američki književnik Henry James. Radnja, smještena u Englesku, se bavi problemima braka i preljuba, odnosno odnosa oca i kćeri.

## Adaptacije

Godine 1972. je BBC na temelju romana snimio šestodijelnu mini-seriju.

Godine 2000. je Merchant Ivory Productions producirao, a James Ivory režirao *[[The Golden Bowl (film)|The Golden Bowl]]* kao film u kome su glavne uloge igrali Uma Thurman, Nick Nolte, Kate Beckinsale i Jeremy Northam.

## Vanjske veze
* The ''New York Edition'' text of ''The Golden Bowl'', with the author's preface (1909) 
* 
*
Tsubouchi Shōyō

__NOTOC__

**Tsubouchi Shōyō** (坪内 逍遥) (22. maj 1859 - 28. februar 1935) bio je japanski književnik, kritičar, dramatičar, prevodilac, urednik, nastavnik i profesor na Univerzitetu Waseda. Poznat jepo svojoj knjizi *Shōsetsu Shinzui* (Bit romana) kojom je uspio uvjeriti Japance da su roman i drama - umjetničke forme na koje se tradicionalno gledalo ispod oka - vrijedni poštovanja, te po nastojanju da se modernizira kabuki drama.

## Djela
### Kritike
* *Shōsetsu Shinzui* (Bit romana) (1885)

### Novel
* *Tōsei Shosei Katagi* (Portreti suvremenih studenata) (1885)
* *Saikun* (1889)

### Kabuki drame
* *Kiri Hitoha* napisana 1894-5, praizvednea 1904
* *Maki no Kata* (1896)
* *Hototogisu Kojō no Rakugetsu* (1897)

### Moderne drame
* *Shinkyoku Urashima* (Nova Urashima) (1904)
* *En no Gyōja* (En Asketik) (1916)

## Povezano
* Futabatei Shimei
* Japanska književnost
* Hagiwara Hiromichi—djela

## Vanjske veze
* Tsubouchi, Shoyo at National Diet Library, Japan
* e-texts of Shoyo's works at Aozora bunko
M. R. James

**Montague Rhodes James**, OM, MA, (1. august 1862 – 12. jun 1936), poznat pod književnim pseudonimom **M. R. James**, bio je ugledni britanski historičar specijaliziran za srednji vijek te *[[provost (obrazovanje)|provost]]* King's Collegea na Cambridgeu (1905–1918) odnosno Eton Collegea (1918–1936). Široj javnosti je najpoznatiji po pričama o duhovima koje se smatraju jednima od najboljih u engleskoj književnosti. Jamesu se pripisuje to da je uspio redefinirati žanr time što je odbacio ranije norme gotske književnosti, odnosno uveo elemente realizma.

## Opus
### Naučni radovi
* *Apocrypha Anecdota* (1893–1897)
* *A Descriptive Catalogue of the Manuscripts in the Library Of Corpus Christi College, Cambridge* (1912)
* *The Biblical Antiquities of Philo* (1917)
* *The Wanderings and Homes of Manuscripts* (1919)
* *Henry the Sixth: A Reprint of John Blacman's Memoir* (1919)
* *The Lost Apocrypha of the Old Testament* (1920)
* *The Apocryphal New Testament* (1924)
* *The Apocalypse in Art* (Schweich Lectures for 1927)

### Zbirke priča o duhovima
* *[[Ghost Stories of an Antiquary]]* (1904)
* *[[More Ghost Stories]]* (1911)
* *A Thin Ghost and Others* (1919)
* *A Warning to the Curious and Other Ghost Stories* (1925)
* *Wailing Well* (1928)
* *The Collected Ghost Stories of M. R. James* (1931)
* *Best Ghost Stories of M. R. James* (1944)
* *The Ghost Stories of M. R. James* (1986)— izbor Michaela Coxa
Two Ghost Stories: A Centenary* (1993)
* *The Fenstanton Witch and Others: M.R. James in Ghosts and Scholars* (1999)
* *A Pleasing Terror: The Complete Supernatural Writings* (2001)
* *Count Magnus and Other Ghost Stories* (2005; uredio [[S. T. Joshi]])
* *The Haunted Dolls' House and Other Ghost Stories* (2006; uredio S. T. Joshi)

=== Vodiči ===
* *Abbeys* (1926)
* *Suffolk and Norfolk* (1930)

=== Knjige za djecu ===
* *The Five Jars'' (1920)

## Reference

## Vanjske veze
* A complete chronological bibliography of all of his writings hosted by the University of Pennsylvania School of Arts and Sciences
* Complete list of ghost stories by M. R. James
* Ghosts & Scholars - exhaustive online magazine devoted to James and related literature and writers
* A Guide to Supernatural Fiction  - descriptions and images of James's books of fiction
* 
* A collection of scholarly essays on various aspects of M. R. James's supernatural fiction 
* Nunkie Theatre Company - a Cambridge-based theatre company, presenting two M. R. James tales
* The Haunted River  — essays on M. R. James and his ghost stories
* Ghost stories of an antiquary - LibriVox (Freely available volunteer driven audio recordings)
Ghost Stories of an Antiquary

**Ghost Stories of an Antiquary** je naziv zbirke horor priča (o duhovima) koju je godine 1904. izdao ugledni historičar M. R. James.

## Sadržaj originalnog izdanja
* "Canon Alberic's Scrap-Book"
* "Lost Hearts"
* "The Mezzotint"
* "The Ash-Tree"
* "Number 13"
* "Count Magnus"
* "'Oh, Whistle and I'll Come to You, My Lad'"
* "The Treasure of Abbot Thomas"

## Izvori
* 
* 

## Vanjske veze
* 
*  (Part 2)
* LibriVox public domain audio-recording: Ghost Stories of an Antiquary by M. R. James
Wagahai wa neko de aru

je humoristički roman koga je 1905-1906. godine napisao japanski književnik Natsume Sōseki. U njemu je iz perspektive naslovnog protagonista na satirički način opisao promjene u japanskom društvu za vrijeme perioda Meiji, odnosno nastojanje da se spoji japanska tradicija s zapadnom modernošću.

Roman je godine 1975. Kon Ichikawa adaptirao u film.

## Napomene

## Vanjske veze
* Cijeli tekst na japanskom.
A Modern Utopia

***A Modern Utopia*** je knjiga britanskog književnika H.G. Wellsa koju je izdao 1905. godine. Koristeći strukturni okvir science fiction romana o dvojici putnika u švicarskim Alpima koji završe u paralelnom univerzumu, odnosno planetu na kojem postoji utopijsko društvo, Wells kroz niz eseja iznosi vlastite ideje o načinima na koji se moglo stvoriti idealno društvo.

## Vanjske veze
*
Hjalmar Söderberg

**Hjalmar Emil Fredrik Söderberg** (2. juli 1869. - 14. oktobar 1941.) je švedski pisac, pjesnik i novinar. 
Njegovi radovi obično sadrže melanholične i nesretno zaljubljene protagoniste, ali i opise savremenog grada Štokholma. Söderberg je jako poštovan u svojoj domovini i ponekad se čak uspoređuje sa August Strindbergom, narodnim bardom.

Söderberg se počeo baviti pisanom rječju kada se zaposlio u švedskim dnevnim novinama Svenska Dagbladet kada je imao samo 20 godina. Šest godina kasnije je izdao svoj prvi roman *Förvillelser* (Priviđanja) (1895.), napisan sa stajališta mladog kicoša koji bezciljno luta metropolom, bezbrižno trošeći novac i ljubav. 
Kao nastavak njegovom izdanju *Historietter* (Anegdote) iz 1898., zbirka od dvadeset kratkih priča *Martin Bircks Ungdom* (Mladost Martina Bircka) je izdana 1901. godine. 
Mnogi smatraju da Söderbergovo najveće djelo je njegov roman *[[Doktor Glas]]* iz 1905.

U svojim kasnim godinama, Söderberg se okrenuo novinarstvu i teološkim studijama. Bio je žestoki protivnik nacizma i napisao je mnoštvo članaka na ovu temu u novinama *Göteborgs Handels- och Sjöfartstidning*.

Umro je u Danskoj, a sahranjen je na groblju *Vestre Kirkegård* u Kopenhagenu.

## Bibliografija
* *[[Förvillelser]]* (1895)
* *[[Oscar Levertin]]* (1895)
* *[[Historietter]]* (1898)
* *[[Martin Bircks ungdom]]* (1901)
* *[[Främlingarne]]* (1903)
* *[[Doktor Glas]]* (1905)
* *[[Gertrud (play)|Gertrud]]* (1906). Drama u tri akta. 
* *[[Det mörknar över vägen]]* (1907)
* *[[Valda sidor]]* (1908)
* *[[Hjärtats oro]]* (1909)
* *[[Den allvarsamma leken]]* (1912)
* *[[Aftonstjärnan]]* (1912). Drama u jednom aktu.
* *[[Den talangfulla draken]]* (1913)
* *[[Jahves eld]]* (1918)
* *[[Ödestimmen]]* (1922). Drama u tri akta. 
* *[[Jesus Barabbas. Ur löjtnant Jägerstams memoarer]]* (1928)
* *[[Resan til Rom]]* (1929)
* *[[Den förvandlade Messias]]* (1932)
Doktor Glas

**Doctor Glas** je epistolarni roman koga je godine 1906. izdao švedski književnik Hjalmar Söderberg. Naslovni protagonist romana je 30-godišnji liječnik zaljubljen u mladu i privlačnu pacijenticu, udanu za korumpiranog ostarjelog svećenika koji je stalno prisiljava na sve manje podnošljive "bračne dužnosti". Roman je izazvao veliku pažnju zbog za svoje vrijeme neobičnog hrabrog opisa bračnog zlostavljanja i silovanja, ali i kontroverze zbog opravdavanja abortusa, eutanazije i ubistva.

## Vanjske veze
* Complete Review of ''Doctor Glas''
* Complete original Swedish text at Project Runeberg
* Introduction to ''Doctor Glas'' by Margaret Atwood
* Annotations of ''Doctor Glas'' at NYU
The American Scene

***The American Scene*** je knjiga putopisa u kojoj je američki književnik Henry James opisao svoju turneju po SAD godine 1904-1905. Sastoji se od četrnaest poglavlja. od kojih su deset prvotno objavljene u časopisima *[[North American Review]]*, *[[Harper's]]* i *The Fortnightly Review* godine 1905. i 1906. Prvi put je kao knjiga objavljen godine 1907, pri čemu su po pitanju sadržaja postojale značajne razlike između engleskog i američkog izdanja.

Knjiga je prilikom objave izazvala ogromne kontroverze s obzirom da je James, koji je dugo vremena boravio u inozemstvu, bio pod dubokim, ali i negativnim dojmom dramatičnih društvenih promjena u svojoj domovini 20. vijeka. James je žestoko napao neograničeni materijalizam, kao i vulgarizaciju društva, za koju je optužio neograničenu imigraciju. Knjiga je dan-danas kontroverzna zbog stavova koji se mogu protumačiti kao rasistički.

## Vanjske veze
* ''The American Scene'', 1907 London edition 
* Note on the texts of ''The American Scene'' at the Library of America web site
Gangnihessou

**Gangnihessou** (Ganye Hessou), znan još i kao **Do-Aklin** i **Dogbari**, navodi se kao osnivač fonskog Kraljevstva Dahomej na teritoriju današnjeg Benina te se smatra prvim kraljem Dahomeja, odnosno začetnikom vladarske dinastije Aladaxonou. Iako je samo kraljevstvo utemeljeno tek nakon njegove smrti, Gangnihessou se danas redovito navodi kao njegov prvi vladar. Historiografski podaci o njemu vrlo su šturi te se o njemu zapravo zna jako malo; većina poznatih priča može se više smatrati folklorom nego historijskim činjenicama.

Umro je oko 1620. godine, a naslijedio ga je njegov sin (ili unuk, ovisno o izvorima) Dakodonou, koji je formalno utemeljio Kraljevstvo Dahomej i dao izgraditi vladarsku palaču.

## Izvori
* 
*
Emma Orczy

**Barunica Emma Orczy** (punim imenom: Emma ("*Emmuska*") Magdolna Rozália Mária Jozefa Borbála Orczy de Orczi) (23. septembar 1865 – 12. novembar 1947.) bila je britanska spisateljica romana, dramatičarka i likovna umjetnica mađarskog porijekla. Najpoznatija je po seriji historijskih romana o Scarlet Pimpernelu. 

## Opus
(nepotpun)
### Drame
* The Scarlet Pimpernel (1903)
* The Sin of William Jackson (1906)
* Beau Brocade (1908)
* The Duke's Wager (1911)
* The Legion of Honour (1918), adaptacija A Sheaf of Bluebells

### Novele i kratke priče
* The Case of Miss Elliot (zbirka detektivskih priča, 1905)
* The Old Man In the Corner (zbirka detektivskih priča, 1909)
* Lady Molly of Scotland Yard (zbirka detektivskih priča, 1910)
* The Man in Grey (kratke priče, 1918)
* The League of the Scarlet Pimpernel, 1919)
* *Castles in the Air* (zbirka, 1921)
* Unravelled Knots (zbirka detektivskih priča, 1926)
* Skin o' My Tooth (zbirka detektivskih priča, 1928)
* Adventures of the Scarlet Pimpernel (1929)

### Romani
* The Emperor's Candlesticks (1899)
* In Mary's Reign (1901) kasnije The Tangled Skein (1907)
* The Scarlet Pimpernel (1905)
* By the Gods Beloved (1905) u SAD izdan kao The Gates of Kamt (1907)
* I will Repay (1906)
* A Son of the People (1906)
* Beau Brocade (1907)
* The Elusive Pimpernel (1908)
* The Nest of the Sparrowhawk (1909)
* Petticoat Government (1910)
* A True Woman (1911) 
* The Traitor (1912)
* The Good Patriots (1912)
* Fire in Stubble (1912)
* Meadowsweet (1912)
* Eldorado (1913)
* Unto Cæsar (1914)
* The Laughing Cavalier (1914)
* A Bride of the Plains (1915)
* The Bronze Eagle (1915)
* Leatherface (1916)
* Lord Tony's Wife (1917)
* A Sheaf of Bluebells (1917)
* Flower o' the Lily (1918)
* His Majesty's Well-beloved (1919)
* The First Sir Percy (1921)
* *[[The Triumph of the Scarlet Pimpernel]]* (1922)
* Nicolette: A Tale of Old Provence (1922)
* The Honourable Jim (1924)
* Pimpernel and Rosemary (1924)
* Les Beaux et les Dandys de Grand Siècles en Angleterre (1924)
* The Miser of Maida Vale (1925)
* A Question of Temptation (1925)
* The Celestial City (1926) 
* Sir Percy Hits Back (1927)
* Blue Eyes and Grey (1929)
* Marivosa (1930)
* In the Rue Monge (1931)
* A Joyous Adventure (1932)
* A Child of the Revolution (1932)
* The Scarlet Pimpernel Looks at the World (1933)
* The Way of the Scarlet Pimpernel (1933)
* A Spy of Napoleon (1934)
* The Uncrowned King (1935)
* The Turbulent Duchess (1935)
* Sir Percy Leads the Band (1936)
* The Divine Folly (1937)
* No Greater Love (1938)
* Mam'zelle Guillotine (1940)
* Pride of Race (1942)
* The Will-O'-The-Wisp (1947)

### Omnibus izdanja
* The Scarlet Pimpernel etc (1930) zbirka četiri roman
* The Gallant Pimpernel (1939) zbirka četiri romana
* The Scarlet Pimpernel Omnibus (1957) zbirka četiri romana

### Publicistika
* *Links in the Chain of Life* (autobiografija, 1947)

## Vanjske veze
* Works by Baroness Orczy  at Blackmask 
* Works by Baroness Orczy  at Blakeney Manor 
* 
* Literary agent
Scarlet Pimpernel

**Scarlet Pimpernel** (na engleskom doslovno: *Poljska [[krika]]* ili **vidovčica**) je fiktivni lik koga je stvorila anglo-mađarska spisateljica Emma Orczy kao junaka istoimene kazališne predstave, a kasnije i serije historijskih romana. Pod pravim imenom Sir Percy Blakeney živi u doba francuske revolucije kao snobovski aristokrat, da bi se maskirao u tajanstvenog junaka koji francuske aristokrate izbavlja od giljotine.

Pimpernel se prvi put pojavio 1903. godine u kazališnoj predstavi, a potom su romani adaptirani za film i televiziju. Smatra se jednim od najpoznatijih likova engleske popularne kulture u prvoj polovici 20. vijeka.

## Vanjske veze

* Blakeney Manor , additional information and digital copies of all books.
* Public domain audio rendition in MP3 format (based on Project Gutenberg text)
* 
* ''The Scarlet Pimpernel''  ebook in Tomeraider format
* ''The Scarlet Pimpernel'' free ebook in PDF, PDB and LIT formats
La Tulipe noire

***Crni tulipan*** () je historijski roman koga je napisao i godine 1850. izdao francuski književnik Alexandre Dumas otac. Radnja romana se odvija u Nizozemskoj godine 1672. kada grad Haarlem nudi nagradu vrtlaru koji uspije uzgojiti crni tulipan, a protagonisti su povezani s ubistvom nizozemskog državnika Johana de Witta.

## Vanjske veze
* 
* eLook Literature: The Black Tulip - HTML version broken down chapter by chapter.
David Copperfield (roman)

***David Copperfield*** ili *The Personal History, Adventures, Experience and Observation of David Copperfield the Younger of Blunderstone Rookery (which he never meant to publish on any account)* je roman engleskog književnika Charlesa Dickensa, originalno izdan 1850. Kao i većina njegovih romana, originalno je objavljen u časopisima kao roman u mjesečnim nastavcima. Radnja, izložena u prvom licu, prati život naslovnog junaka, Davida Copperfielda, od njegovog rođenja do zrelosti.

## Napomene

## Vanjske veze

**Online izdanja**
* ''David Copperfield'', texts at Internet Archive, Google Books and Project Gutenberg (scanned books illustrated color, plain text, HTML and PDF)
* ''David Copperfield'', at Bartleby.com (HTML w/ additional commentary)
* ''David Copperfield'', at Librivox (audiobook)

**Ostalo**
* Analysis of the theme of David Copperfield and its characters. 
* List of over 50 characters.
* Essays, Forum, Select Resources
* David Copperfield: Cummings Study Guides
The Old Man and the Sea

**Starac i more** je djelo koje je 1951. godine napisao Ernest Hemingway i koje je objavljeno 1952. godine.

## Priča
U priči se govori o bici između starog, iskusnog ribara i jednog velikog igluna. Na početku romana objašnjeno je da ribar zvani Santiago već 84 dana nije ulovio niti jednu ribu. Nesreća ga je tako dugo pratila da su roditelji Manolinu, njegovom mladom šegrtu, zabranili da plovi sa njim i da umjesto toga radi kod uspješnijih ribara. Kako je on još uvijek bio odan starcu, svake je večeri posjećivao njegovu kolibu, dovlačio opremu za ribolov, donosio mu hranu i diskutirao o američkom bejzbolu, a naročito o svom omiljenom igraču, Joeu DiMaggiu. Santiago je rekao Manolinu da će sljedećeg dana isploviti daleko, uvjeren da će njegova nesreća brzo doći svome kraju.

Na 85-i dan Santiago isplovljava sam u svojem lakom čamcu. Zabacuje udice u podne prvog dana; velika riba, za koju je siguran da je iglun, zagrize mamac. Santiago ne može izvući igluna iz vode pa ovaj počne vući njegov čamac. Na taj način prođu dva dana i dvije noći, tijekom kojih starac održava napetost konopca sa udicom svojim tijelom. Mada je ranjen, Santiago pokazuje suosjećajnost prema ribi i često je naziva "bratom". Također odlučuje da je niko neće pojesti zbog njenog dostojanstva.

Trećeg dana riba počinje kružiti oko čamca, čime pokazuje da je umorna. Santiago, sada potpuno istrošen i u bunilu koristi svu preostalu snagu da privuče ribu i zabije harpun u nju, završivši time dugu borbu sa njom. Santiago zaveže igluna sa strane svog čamca i uputi se kući, razmišljajući kolika će biti cijena ulova i koliko će ljudi nahraniti.

Dok Santiago nastavlja svoj put prema obali, trag krvi u vodi privuče morske pse. Prvog, modrulja, Santiago ubije harpunom, ali pri tome izgubi sami harpun. Santiago napravi novi harpun od svog noža i kraja vesla, što mu pomogne da otjera drugi nalet morskih pasa; sve skupa, on ubije pet morskih pasa. Međutim, morski psi nastavljaju napadati i do večeri su gotovo potpuno pojeli Santiagov ulov. Ostaju samo glava, kralješnica i rep. Napokon dospjevši na obalu prije zore sljedećeg dana, Santiago se vuče do svoje kolibe, noseći teško jedro na ramenu. Uspijeva doći kući, legne u krevet i pada u dubok san.

Sljedećeg dana se oko broda (za koji su još prikačeni ostaci ribe) okupi grupa ribara. Jedan od njih je izmjeri i kaže da je duga 5,5 m od repa do nosa. Turisti u obližnjem kafiću je netočno smatraju morskim psom. Manolin, koji je bio zabrinut dok je starac bio u ribolovu, zaplače kada ga nađe u krevetu. Donese mu novine i kafu. Kada se starac probudi, jedan drugome obećaju da će opet ići u ribolov zajedno. Santiago se vrati u krevet i počne sanjati o svome doživljaju iz mladosti, kada je vidio lavove na nekoj afričkoj obali.
Leslie Howard

**Leslie Howard** (3. april 1893 - 1. jun 1943) je bio engleski kazališni i filmski glumac, režiser i producent. Najpoznatiji je po ulozi Ashleya Wilkesa u filmu *[[Gone with the Wind (film)|Prohujalo s vihorom]]*, ali je također imao hvaljene nastupe kao profesor Higgins u filmskoj adaptaciji Shawovog *[[Pygmalion (1938 film)|Pygmaliona]]* (1938), odnosno kao protagonist filmova kao što su *[[The Scarlet Pimpernel (1934 film)|The Scarlet Pimpernel]]*, *[[The Petrified Forest]]* (1936), *[[Intermezzo (1939 film)|Intermezzo]]* (1939).

Howard je svoj status međunarodne filmske zvijezde nastojao iskoristiti kako bi pomogao svojoj domovini u drugom svjetskom ratu. Prilikom povratka s propagandne turneje u tada neutralnoj Španiji i Portugalu, avion DC-3 kojim je putovao je iznad Biskajskog zaljeva presrelo osam njemačkih aviona Junkers Ju 88 i oborilo, pri čemu je Howard poginuo sa svim putnicima i članovima posade. Okolnosti tog događaja su dan-danas predmet raznih špekulacija.

## Izabrana filmografija
* *[[Outward Bound (film)|Outward Bound]]* (1930) - Tom Prior
* *[[A Free Soul]]* (1931) - Dwight Winthrop
* *[[Reserved for Ladies]]* (1932) - Max Tracey
* *[[Smilin' Through (1932 film)|Smilin' Through]]* (1932) - Sir John Carteret
* *[[Secrets (film, 1933)|Secrets]]* (1933) - John Carlton
* *[[Berkeley Square (film)|Berkeley Square]]* (1933) - Peter Standish
* *[[British Agent]]* (1934) Stephen Locke
* *[[Of Human Bondage (film)|Of Human Bondage]]* (1934) - Philip Carey
* * [[The Scarlet Pimpernel (1934 film)|The Scarlet Pimpernel]]* (1934) - Sir Percy Blakeney/The Scarlet Pimpernel
* *[[The Petrified Forest]]* (1936) - Alan Squier
* *[[Romeo and Juliet (1936 film)|Romeo and Juliet]]* (1936) - Romeo
* *[[Stand-In]]* (1937) - Atterbury Dodd 
* *[[It's Love I'm After]]* (1937) - Basil Underwood
* *[[Pygmalion (1938 film)|Pygmalion]]* (1938) - Professor Henry Higgins 
* *[[Intermezzo (1939 film)|Intermezzo]]* (1939) - Holger Brandt 
* *[[Gone with the Wind (film)|Gone with the Wind]]* (1939) - Ashley Wilkes
* *[[Pimpernel Smith]]* (1941) - Professor Horatio Smith 
* *[[Forty-Ninth Parallel]]* (1941) - Philip Armstrong Scott 
* *[[The First of the Few]]* (1942) - R.J. Mitchell

## Reference

## Vanjske veze

* 
* 
* 
* 
* Van Neste, Dan.""Leslie Howard: Unmasking the Pimpernel""http://www.filmsofthegoldenage.com/foga/1999/winter99/lesliehoward.shtml .
Biskajski zaliv

**Biskajski zaliv** (, , , , ) je zaliv Atlantskog okeana, koji se prostire od severne obale Galicije u Španiji do Bretanje na severozapadu Francuske. Ova pomorska regija je poznata po lošem vremenu, jakim olujama i ekstremno visokim talasima. 

Zaliv ima površinu od oko 225.000 km², dok mu je maksimalna dubina 4.735 metara. U zaliv se ulivaju velike francuske reke — Vilen, Loara, Šarent, Žironda i Adur. U Španiji nema većih reka koje se ulivaju u zaliv. Biskajski zaliv je bogat ribom. 

Južni deo Biskajskog zaliva, ispred obale Španije, najčešće se pominje pod imenom „Kantabrijsko more“ (). 

Jedan deo španske obale Biskajskog zaliva je poznat po turizmu. To je Kosta Verde (, ). Poznato letovalište na francuskom delu obale je Bijaric. 

Značajne luke Biskajskog zaliva su:
* u Francuskoj: Brest, Lorijan, Sent Nazer, La Rošel, Bordo, Bajon
* u Španiji: Bilbao, Santander, Hihon, La Korunja.
Aleksandar Kuprin

**Aleksandar Ivanovič Kuprin** (Александр Иванович Куприн, Narovčat, Oblast Penza,  - Lenjingrad, 25. august 1938.) bio je ruski pisac, pilot, istraživač i avanturist, poznat po romanu *Dvoboj* (1905). Obilato se koristeći vlastitim životnim iskustvima, u svojim djelima se bavio avanturistima, ali i ličnostima s margina ruskog društva, koje je opisivao na naturalistički način. Nakon oktobarske revolucije je zbog protivljenja boljševicima otišao u izgnanstvo u Pariz. Nedugo pred smrt se vratio u domovinu. Uživa status jednog od najpopularnijih ruskih pisaca prve polovice 20. vijeka.

## Reference

## Vanjske veze

* Kuprin, dedicated website
* Biography , by Nicholas Luker
* Aleksandr Kuprin's IMDb.com page
* Biography, at The Literature Network
* Online stories in English - Read *Yama (The Pit)* and the short story *The Outrage--a True Story*
* Works by Aleksandr Kuprin at Internet Archive (scanned books original editions color illustrated)
*  (plain text and HTML)
John William De Forest

**John William De Forest** (31. maj 1826 &ndash; 17. jul 1906) bio je američki književnik, historičar i oficir vojske Sjevera u američkom građanskom ratu. Ratna iskustva su ga potakla da uvede elemente realizma odnosno ne-romantičan prikaz ratovanja, a od kojih je najpoznatiji roman *[[Miss Ravenel's Conversion from Secession to Loyalty]]*. De Forest se za realizam u američkoj književnosti založio i u znamenitom eseju za časopis *[[The Nation]]* godine 1868. Naslov eseja - Veliki američki roman - je prvo korištenje izraza koji je kasnije postao ideal kome teže mnogi američki romanopisci.

## Vanjske veze
*
Veliki američki roman

**Veliki američki roman** () je izraz kojim se opisuje roman koji na idealan način opisuje život i opće stanje duha u Sjedinjenim Američkim Državama u trenutku kada je napisan. Autor "Velikog američkog romana" bi morao biti savršeno upoznat sa životnim okolnostima, kulturom i svjetonazorom prosječnog Amerikanca, te ga predočiti čitateljima na razumljiv, vjerodostojan i umjetnički superioran način.

Koncept je nastao u 19. vijeku kada je američka književnost još uvijek bila mlada, odnosno u sjeni evropskih književnosti. Izraz je prvi upotrijebio John William De Forest u članku za časopis *[[The Nation]]* 9. januara 1868. založivši se za uvođenje elemenata realizma u tadašnju američku prozu. S "Velikim američkim romanom" se američka književnost mogla natjecati sa stranima, odnosno mlada američka nacija steći vlastiti ekvivalent nacionalnih epova.

Kasnije je "Veliki američki roman" postao svojevrsni Sveti gral, odnosno ideal kome trebaju težiti najambiciozniji američki romanopisci. Često se njime nazivaju romani koji su na ovaj ili onaj način obilježili određenu epohu, kao Hawthorneovo *[[The Scarlet Letter|Grimizno slovo]]* ili Kerouacov *[[On the Road|Na cesti]]*.

## Vanjske veze
* The American Novel | PBS 
* The Great American Novel by John William DeForest
E. Nesbit

**Edith Nesbit** (nakon vjenčanja **Edith Bland**; 15. august 1858 &ndash; 4. maj 1924) bila je engleska spisateljica poznata po nizu knjiga za djecu koju je napisala pod pseudonimom **E. Nesbit**. Od preko 60 knjiga su mnoge kasnije adaptirane za film i televiziju, a najpoznatija je *[[The Railway Children]]*. Kao i njen suprug Hubert Bland, Nesbit je bila gorljivi socijalist te jedan od osnivača Fabijanskog društva, preteče današnje Laburističke stranke.

## Izabrana djela

* *Grim Tales* (stories) (1893)
* *[[The Pilot (roman)|The Pilot]]* (1893)
* *[[The Story of the Treasure Seekers]]* (1898)
* *[[The Wouldbegoods]]* (1899)
* *[[The Seven Dragons]]* (1899)
* *[[Five Children and It]]* (1902)
* *[[The Phoenix and the Carpet]]* (1904)
* *[[The New Treasure Seekers]]* (1904)
* *[[The Story of the Amulet]]* (1906)
* *[[The Railway Children]]* (1906)
* *[[The Enchanted Castle]]* (1907)
* *[[Beautiful Stories from Shakespeare]]* (1907)
* *[[The House of Arden]]* (1908)
* *[[The Three Mothers (roman)|The Three Mothers]]* (1908)
* *[[Harding's Luck]]* (1909)
* *[[These Little Ones]]* (1909)
* *[[The Magic City (roman)|The Magic City]]* (1910)
* *[[Dormant (roman)|Dormant]]* (1911) aka *Rose Royal* (1912)
* *[[The Magic World]]* (priče) (1912)
* *[[Wet Magic]]* (1913)
* *[[To the Adventurous]]* (priče) (1923)
* *[[Villegiature]]* (pjesme)
* *All Round the Year*
* *The Book of Dragons* (1901)
* *The Incomplete Amorist* (1906)
* *In Homespun* (1896)
* *Landscape and Song* (urednik)
* *Many Voices*
* * Pussy and Doggy Tales*
* *The Rainbow and the Rose*

## Anthologije
* *[[Before Armageddon|Before Armageddon: An Anthology of Victorian and Edwardian Imaginative Fiction Published Before 1914]] * (1976)

## Reference

## Vanjske veze

* 
* "The Wouldbegoods" Summer Book Club  Online bookclub from "Halfway Down the Stairs" magazine offering activities accompanying each chapter of "The Wouldbegoods".
* [The Writing of E. Nesbit by [Gore Vidal]]
## Online tekstovi
* 
* E-texts of works by E. Nesbit (some illustrated)
* Melisande by E. Nesbit , a tale similar to Rapunzel
* My School Days (article series by Nesbit)
* ''The Magic World''
* Free audiobooks by E. Nesbit from LibriVox
The Railway Children

***The Railway Children*** je knjiga za djecu britanske književnice Edith Nesbit, originalno izdana 1906. godine. Protagonisti su troje djece koji su se s majkom prisiljeni preseliti u kuću kraj željezničke pruge nakon što im je otac lažno optužen kao ruski špijun.

Iako inspirirana suvremenim događajima, kao što je bila Dreyfusova afera, knjiga se pokazala popularnom i među kasnijim generacijama čitatelja, te je ekranizirana čak šest puta. Godine 1950, 1957. i 1968. je BBC po njoj snimio TV-serije, a 1970. je snimljen i izuzetno popularni igrani film. Godine 2005. snimljena je još jedna mini-serija u produkciji ITV-a.

## Vanjske veze
* 
* HTML text with original illustrations, at Indiana
* Free audiobook from LibriVox
* 
* 
* 
* 
* British Film Institute Screen Online (1968 series)
The Railway Children (film)

***The Railway Children*** je britanski igrani film snimljen 1970. godine, temeljen na istoimenoj dječjoj knjizi spisateljice E. Nesbit. Poticaj za snimanje je dala BBC-jeva serija iz 1968. godine, nakon koje je glumac Lionel Jeffries otkupio autorska prava. Jeffries je producirao i režirao film, prethodno napisavši scenario. Uloge troje djece su tumačili Jenny Agutter, Sally Thomsett i Bernard Cribbins.

Film je doživio veliki uspjeh, etabliravši Jeffriesa kao ozbiljnog filmaša, a mladu Jenny Agutter kao filmsku zvijezdu. Danas se smatra jednim od najboljih britanskih filmova ikada snimljenih.

## Vanjske veze
* Locomotive MSC67 
*
Lord Alfred Douglas

**Lord Alfred Bruce Douglas** (22. oktobar 1870 &ndash; 20. mart 1945) bio je engleski pisac, pjesnik i prevoditelj, najpoznatiji po tome što je bio intimni prijatelj i ljubavnik Oscara Wildea. Sukob s ocem, markizom od Queensberryja je doveo do skandala, odnosno suđenja za klevetu nakon koga je Wilde osuđen i zatvoren za "nepristojno ponašanje". Douglas se nedugo nakon Wildeove smrti odrekao svog ljubavnika, oženio za Olive Custance, te prešao na katoličanstvo, nastojeći negirati svoju mladenačku homoseksualnost i sudjelovanje u uranijskoj poeziji.

## Fiktivni portreti
U filmu *[[Wilde (film)|Wilde]]* iz 1997. godine, lik Alfreda Douglasa je tumačio Jude Law.

## Poezija
* *Poems* (1896)
* *Tails with a Twist* 'by a Belgian Hare' (1898)
* ''The City of the Soul'' (1899)
* *The Duke of Berwick* (1899)
* *The Placid Pug* (1906)
* *The Pongo Papers and the Duke of Berwick* (1907)
* *Sonnets* (1909)
* *The Collected Poems of Lord Alfred Douglas* (1919)
* *In Excelsis* (1924)
* *The Complete Poems of Lord Alfred Douglas* (1928)
* *Sonnets* (1935)
* *Lyrics* (1935)
* *The Sonnets of Lord Alfred Douglas* (1943)

## Publicistika
* *Oscar Wilde and Myself* (1914)
* Predgovor knjizi *New Preface to the 'Life and Confessions of Oscar Wilde*' Franka Harrisa (1925)
* Uvod u *Songs of Cell by Horatio Bottomley* (1928)
* *The Autobiography of Lord Alfred Douglas* (1929; 2nd ed. 1931)
* *My Friendship with Oscar Wilde* (1932; američko izdanje)
* *The True History of Shakespeare's Sonnets* (1933)
* Uvod u knjigu *The Pantomime Man* Richarda Middletona (1933)
* Predgovor knjizi *Bernard Shaw, Frank Harris, and Oscar Wilde* Roberta Harborougha Sherarda (1937)
* *Without Apology* (1938)
* Predgovor drami Oscar Wilde: A Play autora Leslija i Sewella Stzokesa (1938)
* Uvod u *Brighton Aquatints* Johna Pipera (1939)
* *Ireland and the War Against Hitler* (1940)
* *Oscar Wilde: A Summing Up* (1940)
* Uvod u *Oscar Wilde and the Yellow Nineties* Frances Winwar (1941)
* *The Principles of Poetry* (1943)
* Uvod u *Wartime Harvest* Marie Carmichael Stopes (1944)

## Vanjske veze

* Unofficial Website of Lord Alfred 'Bosie' Douglas
* Douglas Estate Website 
*
Bar (ugostiteljstvo)

**Bar** je naziv za ugostiteljski objekt (lokal) specijaliziran za točenje alkoholnih pića. Ime mu dolazi od engleske riječi za pregradu. 

## Vanjske veze
The Jungle

**The Jungle** (*Džungla*) je roman koga je napisao američki književnik Upton Sinclair, originalno izdan 1906. godine. Radnja romana se odvija u Chicagu i opisuje život porodice litvanskih doseljenika koji su u SAD došli u potrazi za boljim životom, ali su umjesto toga prisiljeni zarađivati za život u čikaškim klaonicama, izloženi neljudskim radnim uvjetima, gladi i bolesti.

Sinclair, koji je kao novinar bio dobro upoznat sa životom u Chicagu, nastojao je iskoristiti roman kako bi široj javnosti prenio svoje socijalističke ideje, odnosno ukazati na sve dublji jaz između bogatih i siromašnih u Americi izazvan nekontroliranim laissez faire kapitalizmom, za koji tadašnji američki politički sistem nije imao odgovora. Opisavši "ropstvo po plaći" Sinclair se nadao kako će javnost senzibilizirati na stradanja radničke klase isti način na koji je Harriet Beecher Stowe romanom *[[Čiča Tomina koliba]]* pola vijeka ranije senzibilirala sjevernjačku i svjetsku na ropstvo američkih crnaca te tako potakla abolicionizam.

Roman je doživio veliki publicitet i izazvao javnu reakciju, iako ne onakvu kakvu je Sinclair očekivao. Predsjednik Theodore Roosevelt je pročitao roman, ali je njega, kao i većinu čitatelja, od uvjeta u kojima su živjeli radnici više užasnula činjenica da se meso u klaonicama prerađuje u nehigijenskim uvjetima, odnosno da konzumentima prehrambenih proizvoda prijete razne zarazne bolesti. Zbog toga je u klaonice poslao federalne inspekcije i potakao zakone na temelju kojih je uvedena kontrola kvalitete prehrambenih proizvoda. Sinclair je kasnije ironično rekao da je htio dotaknuti srce svojih čitatelja, a na kraju je dotaknuo samo njihov želudac.

## Vanjske veze
* ''The Jungle'', available at Internet Archive (scanned books first edition) 
*  
* [of ''The Jungle: The Uncensored Original Edition''"](http://www.seesharppress.com/jungle.html	"Defense)  by novelist Earl Lee 
* "The Fictitious Suppression of Upton Sinclair's ''The Jungle,''" by historian Christopher Phelps 	 
* ''The Jungle'' free literary analysis from SparkNotes.com 
* *Upton Sinclair: The Lithuanian Jungle*, Giedrius Subacius, 2006, ISBN , identifies many of the actual Chicago locations mentioned in the novel 	 
* Slate.com article: *Welcome to The Jungle - Does Upton Sinclair's famous novel hold up?* http://www.slate.com/id/2144898 	 
* Mother Jones Magazine article marking the anniversary http://www.motherjones.com/arts/books/2006/01/the_jungle_at_100.html 	 
* *USA Today* reviews a new biography of Upton Sinclair http://www.usatoday.com/life/books/reviews/-radical-innocent_x.htm 	 
* PBS special report marking the 100th anniversary of the novel http://www.pbs.org/newshour/extra/features/jan-june06/jungle_5-10.html  * Northwestern University's Medill School of Journalism revisits *The Jungle* http://mesh.medill.northwestern.edu/mnschicago/archives/2006/02/jungle_upton_si.html
The Jungle (razvrstavanje)

**The Jungle** se može odnositi na:

* The Jungle ili Džungla, roman američkog književnika Uptona Sinclaira;
* nadimak za *[[Baldwin Village (Los Angeles)|Baldwin Village]]*, naselje u Los Angelesu, poznatu po nasilju i bandama.
* *[[The Jungle (The Twilight Zone)]]*, epizoda TV-serije *Zona sumraka*
* *[[The Jungle (1952 film)]]*, igrani film iz 1952. godine 
* *[[The Jungle (Wheldon Road)]]*, ragbi stadion u Castlefordu u Engleskoj